Diari Oficial de la Generalitat Valenciana


Sumari del DOGV 5964, del 27-02-2009 (2009/2143)

RESOLUCIÓ de 13 de gener de 2009, de la Direcció General d'Energia, per la qual s'atorga l'autorització administrativa i l'aprovació del projecte a Iberdrola Distribución Eléctrica, SAU, per al desmuntatge de la línia aèria d'alta tensió a 66 kV, simple circuit, ST Ontinyent - ST Banyeres de Mariola, als termes municipals d'Ontinyent, i Bocairent, província de València, i Banyeres de Mariola, província d'Alacant. Expedients número ATLINE/2008/625/46 i ATVARI/2008/1/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/2143


Data del document
:   13-01-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Banyeres de Mariola
    * Ontinyent
    * Bocairent
    * subministrament d'energia elèctrica
    * empresa privada

RESOLUCIÓ de 13 de gener de 2009, de la Direcció General d'Energia, per la qual s'atorga l'autorització administrativa i l'aprovació del projecte a Iberdrola Distribución Eléctrica, SAU, per al desmuntatge de la línia aèria d'alta tensió a 66 kV, simple circuit, ST Ontinyent - ST Banyeres de Mariola, als termes municipals d'Ontinyent, i Bocairent, província de València, i Banyeres de Mariola, província d'Alacant. Expedients número ATLINE/2008/625/46 i ATVARI/2008/1/03. [2009/2143]  
Vist l'expedient amb referència ATLINE/2008/625/46 incoat pel Servici Territorial d'Energia de València i l'expedient amb referència ATVARI/2008/1/03 incoat pel Servici Territorial d'Energia d'Alacant, sobre la petició d'Iberdrola Distribución Eléctrica, SAU, amb domicili als efectes de notificacions al c/ Ribera d'Axpe 5 - 2n, 48336 d'Erandio (Biscaia), de 26 de juny de 2008, per mitjà de la qual sol·licita que se li concedisca l'autorització administrativa de tancament i desmantellament d'una línia aèria d'alta tensió a 66 kV, simple circuit, ST Ontinyent - ST Banyeres de Mariola, als termes municipals d'Ontinyent i Bocairent, província de València i Banyeres de Mariola, província d'Alacant.  
Al mencionat escrit s'adjunta el projecte tècnic per al desmuntatge de l'esmentada instal·lació, firmat per tècnic competent i visat pel col·legi oficial corresponent, en data 2 de juny de 2008.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província d'Alacant de 23 de setembre de 2008, número 183, i en el Diari Oficial de la Comunitat Valenciana de 30 de setembre de 2008, número 5860, de conformitat amb l'article 9 del Decret 88/2005 de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Vist que per part del Servici Territorial d'Energia de València i de conformitat amb el que establix el mencionat Decret 88/2005, de 29 d'abril, es va remetre als ajuntaments d'Ontinyent i de Bocairent, en data 3 de novembre de 2008, afectats pel projecte a la província de València, separates de la part d'este als efectes d'establir les condicions tècniques oportunes. Per part del Servici Territorial d'Energia d'Alacant, es va remetre a l'Ajuntament de Banyeres de Mariola, únic afectat pel projecte a la província d'Alacant, separata de la part d'este als l'efectes d'establir les condicions tècniques oportunes. D'acord amb la documentació que es troba en l'expedient no s'han presentat al·legacions a la mencionada sol·licitud.  
Vist que d'acord amb el que establix el Decret 88/2005, de 29 d'abril, pel qual es regulen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament a Red Eléctrica de España, SA, a la Diputació de València, a la Conselleria de Medi Ambient, Aigua, Urbanisme i Habitatge, i a la Confederació Hidrogràfica del Xúquer. En contestació a la mencionada petició, amb dates 24 i 26 de novembre de 2006, la Confederació Hidrogràfica del Xúquer i la Diputació de València, respectivament, van remetre informe per mitjà del qual mostraven la seua conformitat amb la petició sol·licitada.  
Atés que correspon a la Direcció General d'Energia l'atorgament de l'autorització de tancament sol·licitada d'acord amb el contingut de l'article 4.1 i 20.2 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Vist que d'acord amb la sol·licitud i el projecte presentat, la finalitat que es perseguix amb el tancament i desmantellament d'esta instal·lació és complir les condicions expressades en la Resolució d'esta Conselleria de 17 de novembre de 2004, que inclou la Declaració d'Impacte Ambiental de la Conselleria de Territori i Habitatge, de 17 de setembre de 2003, dictada amb motiu de la construcció i entrada en servici de la línia d'alta tensió a 132kV, doble circuit, ST Beneixama - ST Ontinyent i als efectes de no afectació de la zona del Pou Clar situada al terme municipal d'Ontinyent.  
Vist que els esmentats Servicis Territorials d'Energia d'Alacant i València, han instruït els expedients referits i han remés estos, junt amb l'informe favorable a la petició efectuada i proposta de resolució a esta Direcció General d'Energia.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a Iberdrola Distribución Eléctrica, SAU, el tancament i desmantellament d'una línia aèria d'alta tensió a 66kV, simple circuit, ST Ontinyent - ST Banyeres de Mariola, als termes municipals d'Ontinyent i Bocairent, província de València i Banyeres de Mariola, província d'Alacant, les característiques principals de les quals són les següents:  
- Línia elèctrica d'alta tensió, a 66kV, simple circuit, amb conductor d'alumini - acer, tipus LA-100, i conductor de terra d'acer AC-50, que s'inicia en el suport identificat com a número 999321, procedent de la ST Ontinyent, fins al suport número 580069 i prolongació fins al T-85, situats al terme municipal de Banyeres de Mariola.  
- Longitud total: 11.539 m, amb afectació, respectiva, de: 2.990 m al terme municipal d'Ontinyent, 7.212 m al terme municipal de Bocairent, i 1.337 m al terme municipal de Banyeres de Mariola.  
- Pressupost total: 179.555,55 euros.  
De conformitat amb l'article 40 de la Llei 54/1997, de 27 de novembre, del Sector Elèctric, esta autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució firmat per tècnic competent i visat pel col·legi oficial corresponent en data 2 de juny de 2008, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de la notificació d'esta resolució. Amb anterioritat a la finalització d'este termini Iberdrola podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres als Servicis Territorials d'Energia d'Alacant i València, respectivament, als efectes de la sol·licitud d'autorització de tancament i desmuntatge de la instal·lació, a la qual s'acompanyarà un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i els projectes d'execució aprovats.  
4. Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
Tercer  
Publicar i notificar esta resolució, d'acord amb el que establix l'article 20.2 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 13 de gener de 2009.- El director general d'Energia: Antonio Cejalvo Lapeña.